Uriasposten » Dansk Folkeparti
"I fight for my corner, and I leave when te pub closes"
Winston Churchill
Medier
Danmark:
180 Grader
Århus Stiftstidende
Børsen
Berlingske Tidende
BT
Dagbladet Information
Dagens.dk
DR
Ekstra Bladet
Jyllandsposten
Jyske Vestkysten
Kristeligt Dagblad
Metroxpress
Politiken
Søndagsavisen
TV2
Ugebrevet A4
Ugebrevet Mandag Morgen
Weekendavisen
Danske tidsskrifter:
Daniel Pipes-DK
Danskeren
Nomos
Ræson
SAPPHO
Tidehverv
Foreninger:
Dansk Kultur
Dansk Samling
Den Danske Forening
Norge:
Aftenposten
Verdens Gang
Sverige:
Aftonbladet
Dagens Nyheter
Göteborgposten
Svenska Dagbladet
Sydsvenskan Dagbladet
25. januar 2020
NV: Graffiti på Qatar-moskés facade efter socialdemokratisk lovforslag: 'Muslimer Islam = cancer'
Hærværket mod stormoskéen på Rovsingsgade kom under et døgn efter integrations- og udlændingeminister Mattias Tesfaye bebudede et lovforslag, der skal forhindre økonomiske donationer til moskéer fra udlandet, såfremt det vurderes at kunne underminere demokratiske værdier. Moskéen herunder er bygget på en 140 mio. kr.-donation fra Qatar, nærmere bestemt fra sheikh Hamad bin Khalifa Al Thani, som moskéen er opkaldt efter. Han var oliemilliardæren der grundlagde Al Jazeera, og er gennem årene blevet beskyldt for at støtte alskens terrororganisationer, herunder Al-Nusra Front, Hamas, MNLA, Ansar Dine…
En historie fra TV2 Lorry – Moské udsat for hærværk- Det er noget forbandet svineri.
"Københavns Politi efterforsker en sag om graffiti-hærværk rettet mod en moské i Københavns nordvestkvarter. Det oplyser Københavns Politi til TV 2 Lorry.
Ukendte gerningningsmænd har med sort skrift på moskéens mure skrevet 'Perkere I er affald' og 'Muslimer Islam = cancer'.
Politiet modtog anmeldelsen torsdag formiddag og oplyser til TV 2 Lorry, at man efterfølgende har været til stede ved moskéen for at sikre spor i området.
Den er kendt som Moskéen i Rovsingsgade, Khayr el-Barriya-moskéen eller Hamad Bin Khalifa Civilisation Center."
('Hamad Bin Khalifa Civilisation Center' på Facebook, 23. januar 2020)
Oploadet Kl. 10:53 af Kim Møller — Direkte link — 29 kommentarer
Arkiveret under:
Dansk Folkeparti
Dansk politik
International politik
Islam
Islamisme
Kriminalitet
Mellemøsten
Racisme
SF
Socialdemokratiet
Terrorisme
13. januar 2020
Shia-islamist til Martin H.: "Du skal ikke sige, at jeg opildner til terror… pas rigtig godt på din familie."
Der var adskillige DF-MF'ere på Rådhuspladsen søndag aften, og flere shia-islamister kom i debat med Martin Henriksen. Det være sig imam Mohamnmed Khani fra Imam Ali Moskéen, der påpegede at Iran var et demokrati, og der intet forkert var i at forbyde homoseksualitet. Derudover også Saif Shah Muhammed fra samme moské, der på nettet skiftevis citerer Khomeini og Hitler, og her gav en opvisning i passiv-aggressiv debat. Han ville have at Martin Henrik fjernede Karbala-opslaget, tidligere bragt her på siden. Den fire minutter langt video kan ses her.
"Jeg giver dig 72 timer til at tage den tråd ned. Du skal ikke sige, at jeg opildner til terror. Martin, hav det rigtigt godt, og pas rigtig godt på din familie." (Saif Shah Muhammed)
(Passiv-aggressive Saif Shah Muhammed i dialog med Martin Henriksen)
(Imam Ali Moskéen: t/v: Imam Mohammed Khani, t/h: Saif Shah Muhammed)
"Hvis et land gerne vil have at det (homoseksualitet) skal begrænses i forhold til offentligheden,..- ellers så må man finde et land hvor det er acceptabelt. Det er det ikke i muslimske lande. … I et land hvor flertallet beslutter sig for at der skal være nogle begrænsninger – vil du acceptere demokratiet i det land?" (Imam Mohammed Khani)
Oploadet Kl. 23:22 af Kim Møller — Direkte link — 25 kommentarer
Arkiveret under:
Dansk Folkeparti
Homoseksualitet
Iran
Islam
Islamisme
Multi-kultur
Ytringsfrihed
21. december 2019
Folkets vilje er populisme, fri debat er nazisme: NB og DF vil have folkeafstemning om indvandringen…
"Lad meninger brydes i et frit sprog", skrev jeg forleden i en debat på Facebook, hvorefter en venstreorienteret spontant trak nazikortet. For at afklare mandens demokratiske sindelag, anbefalede jeg en folkeafstemning om den danske udlændingepolitik, og det var han selvfølgelig imod. Det var populisme, leflen for dumhed, og ville skabe en politik på 'myter og ikke fakta'.
Udgangspunktet var i øvrigt at højrefløjen skulle tale pænere om muslimer, og meget apropos så har en stor af ugens mediedækning omhandlet Pernille Vermunds brug af ordet 'perker' i en tv-dokumentar. Det har fyldt mere i medierne end Nye Borgerliges fremragende forslag om at udskrive en folkeafstemning om regeringens lempelser af udlændingepolitikken jf. Grundlovens paragraf 42. Det kræver ikke flertal, men blot 60 mandater. Dansk Folkeparti skrev under, mens resten af Folketinget blot smilende overbærende, inkl. strammerfløjene i de borgerlige partier. DF foreslog en lignende afstemning for snart tyve år siden. Folkets vilje er populisme, fri debat er nazisme. Cirka.
(Mette Thiesen på Facebook, 20. december 2019)
"En årsløn på 959.000 kroner plus 17 procent i arbejdsgiverbetalt pension.
Det kan blive virkeligheden for medlemmerne af Folketinget, når politikerne i det nye år skal forhandle om deres egen løn." (DR.dk, 20. december 2019)
Oploadet Kl. 11:21 af Kim Møller — Direkte link — 43 kommentarer
Arkiveret under:
Dansk Folkeparti
Dansk politik
Indvandring
Islam
Multi-kultur
Nye Borgerlige
Partierne
Udlændingelov
27. november 2019
Den ideologiske tolerance er mindst "… blandt vælgere, der identificerer sig med partierne i rød blok"
Undersøgelsen 'Affektiv Polarisering i Danmark' bekræfter et velkendt fænomen, der i sagens natur ikke nemt lader sig verificere statistisk.Tre forskere fra Københavns Universitet har undersøgt hvorledes danskere har det med at få en nabo med modsatrettede holdninger, og konklusionen er klar: Folk der stemmer Alternativet, Enhedslisten, SF og Det Radikale Venstre er mindst tolerante. Socialdemokraterne og DF følger gennemsnittet, hvorimod højrefløjen inkl. Nye Borgerlige er mest tolerant. Lignende tendenser ses i USA (Pew). Se evt. adjunkt Frederik Hjorth diskutere fundene i mandagens Deadline.
"I Figur 1 ses resultatet af listeeksperimenterne angående social distance til politiske modstandere i Danmark. I panelet til venstre med de overordnede resultater ses klare tegn på markant social distance til politiske modstandere, uanset om det drejer sig om en person, som man er ideologisk uenig med, eller om en person, der er medlem af et parti, der ligger langt fra ens eget parti.
Resultaterne indikerer, at en væsentlig del af danskerne – cirka en fjerdedel – ikke vil bryde sig om en politisk modstander som nabo. Konfidensintervallerne viser, at andelen er estimeret rimeligt præcist og er signifikant større end nul.
I panelet til højre har vi splittet respondenterne op på deres politiske orientering (mindre partier er slået sammen for at undgå for små grupper og deraf følgende usikkerhed). Også her er resultaterne parallelle, hvad enten vi ser på ideologisk eller partipolitisk afstand (undtagelsen er Venstrevælgere, for hvem den partipolitiske afstand synes mere udtalt). Den statistiske usikkerhed er relativt stor som følge af opsplitningen på de enkelte partigrupper, hvorfor forskellene mellem de disse bør tolkes varsomt. Når det er sagt, indikerer resultaterne interessante forskelle mellem grupperne.
Den sociale distance – både hvad angår partitilhørsforhold og ideologisk orientering – er mindst og tæt på 0 hos vælgere, der støtter Konservative, Liberal Alliance og Nye Borgerlige ('Øvrig blå blok') samt Venstre (for ideologiske modstandere), mens den er størst blandt tilhængerne af partier fra Alternativet, Enhedslisten, SF og Det Radikale Venstre. Vælgere, der støtter Socialdemokratiet og Dansk Folkeparti, ligger tæt på det overordnede gennemsnit på 25 pct. Der er altså visse indikationer på, at den sociale distance er mest konsistent blandt vælgere, der identificerer sig med partierne i rød blok. Ikke desto mindre er det også tydeligt, at den sociale distance ikke er begrænset til rød blok. Og det er måske endnu mere tankevækkende, at modviljen også er at finde blandt mange vælgere, der støtter partier på den politiske midte. Kort sagt viser resultaterne, at affektiv politisk polarisering – målt som social distance i form af naboskab – er udbredt i Danmark." (s. 36f)
(Hjorth et al, Affektiv Polarisering i Danmark, Københavns Universitet, 2019)
"Mere generelt kan social distance – og dermed mindsket (lyst til) interaktion med mennesker, man er politisk uenig med – potentielt have vidtrækkende konsekvenser. Fravalg og dermed fravær af eksponering for politiske modstandere kan muligvis skabe mindre forståelse for andre gruppers synspunkter, udfordringer og behov. Det kan anspore vælgerne til i højere grad at stemme på politiske partier, der advokerer for deres egne partikulære interesser og eventuelt mere drastiske ændringer i den måde, samfundets værdier fordeles på." (s. 39)
Oploadet Kl. 00:49 af Kim Møller — Direkte link — 13 kommentarer
Arkiveret under:
Alternativet
Dansk Folkeparti
Dansk politik
De Konservative
Det Radikale Venstre
Enhedslisten
Forskere
Liberal Alliance
Nye Borgerlige
Partierne
SF
Socialdemokratiet
Venstre
Venstreradikale
Ytringsfrihed
14. november 2019
Leder i Dagbladet Information: Når danskere stemmer på Støjberg mfl. "… er der et mentalt problem"
Lasse Ellegaard var chefredaktøren på Dagbladet Information, der stoppede Lars Villemoes' kritiske dækning af Blekingegadebanden. Villemoes kendte personer i miljøet, og var hermed ifølge Ellegaard inhabil i forhold tidens største terrorsag. Grotesk leder af Lasse Ellegaard i Dagbladet Information, onsdag i sidste uge – Hysteriet omkring en tyrkisk rapport – spis nu brød til.
"Reaktionerne på den tyrkiske tænketank SETA's rapport om det danske fremmedhad er et drab på budbringeren i stedet for på budskabet… i stedet for at hæfte sig ved indholdet af rapporten – som i øvrigt nævner, at der findes danske politikere og ngo'er, der modarbejder fremmedhad – går de danske protester efter budbringeren.
Og det er da korrekt, at SETA, som 'tænketanken' hedder, er et tvivlsomt papir. Etableret af Erdogans chefideolog og rådgiver, Ibrahim Kalin, med opgave at levere 'politisk-økonomisk samfundsanalyse', havde SETA fra begyndelsen et respektabelt ry som forskningsplatform, men i dag betragtes den som Erdogans 'akademiske propagandaben' også i Tyrkiet. I august omtalte vi her i avisen en SETA-rapport, der hængte danske politikere ud som PKK-agenter uden skygge af dokumentation. …
Opstandelsen omkring de to akademikeres rapport om danskernes 'etnokrati' forekommer lovlig hysterisk. Enhver med åbne øren og øjne i hovedet er da på det rene med, at i et samfund, hvor politikere som Pernille Vermund (NB) og Inger Støjberg er folkevalgte, og hvor typer som Martin Henriksen (DF) og Rasmus Paludan (SK) jævnligt har været til stede i de elektroniske og trykte medier, er der et mentalt problem.
Forhåbentlig kan det nye folketingsflertal gøre noget ved problemet ud over de kosmetiske ændringer af den værste idioti, der indtil videre er fjernet. Imens spiser vi brø' til."
(Grafik: Facebook)
Oploadet Kl. 12:21 af Kim Møller — Direkte link — 27 kommentarer
Arkiveret under:
Associationstrick
Dansk Folkeparti
Dansk politik
Ellegaard, Lasse
Information
Nye Borgerlige
Støjberg, Inger
Stram Kurs
Venstreradikale
Vermund, Pernille
4. oktober 2019
Jarl Cordua undsiger statsministeren (og Danmarks Statistik): "Volden… er jo styrtdykket i de her år"
Mette Frederiksens åbningstale var lidt på det jævne, men havde dog sine momenter. Hun pointerede blandt andet, at hun var begyndt at vænne sig til "Vanvidskørsel. Trusler. Knivstikkeri. Skyderier. Bandeopgør. Eksplosioner.", og det at "… vi stille og roligt accepterer at finde en anden vej at gå hjem om aftenen." Hun talte om den generelle utryghed, og kædede udviklingen sammen med indvandringen. Den slags er naturligvis alt for højreorienteret for 'Danmarks eneste borgerlige debatprogram', hvor Jarl Cordua leverede denne her analyse.
Jarl Cordua, Radio24syv: "… den tale, den handlede meget om, at det der segment af gamle Dansk Folkeparti-vælgere, dem skal Socialdemokraterne holde fast i uanset hvad. Og det handler om at tage deres bekymringer alvorligt om alt det der skyderi, og bandekriminalitet og muskelbiler, og alt det der er voldsomt, som folk kan få øje – det skal man tage alvorligt. … Nu hvor hun har magten, så har hun tænkte sig at sige: Jeg hører hvad I siger – også selvom, at hvis man kigger på økonomien, så er det aldrig gået bedre. Der er så mange ting der fungerer. Volden i sig selv er jo styrtdykket i de her år, det er der ikke ret mange der lægger mærker til. Men det er jo klart, at hvis der bliver skudt, og der sprænger bomber. Det skaber mere opmærksomhed, end det at folk bliver slået på tæven på et værtshus en lørdag aften, for den slags ting er der ikke så meget af, som der var i gamle dage. Hvorimod der er mere af den andet meget spektakulære."
(Danmarks Statistik: 'Voldsforbrydelser i alt' 2007-18; Grafik: DST.dk)
(- 'Simpel vold' 2007-18)
Oploadet Kl. 01:02 af Kim Møller — Direkte link — 26 kommentarer
Arkiveret under:
Cordua, Jarl
Dansk Folkeparti
Dansk politik
Frederiksen, Mette
Multi-kultur
Radio24syv
Statistik
Vold
24. september 2019
HF-studerende undsagde tildækningskrav ved moské-besøg: "Jeg vil ikke underkaste mig sharialoven"
Den 24-årige HF-studerende Vibeke Christensen nægtede at deltage i skolens besøg på 'Tyrkisk Islamisk Kultur- og Undervisningcenter' i Holbæk, hvis det medførte at hun skulle gå islamisk klædt, altså i praksis underkaste sig sharialoven. Dansk Folkeparti har taget op lokalt, omend partiets undervisningsordfører Marie Krarup ikke er helt på linje. En historie fra Sjællandske Nyheder – Nej til at at tildække sig på moskebesøg gav fravær.
"En studietur til den lokale moske i Holbæk er blevet en principsag for 24-årige Vibeke Christensen, der går på Nordvestsjællands HF-VUC. Hun nægtede at deltage, fordi der var krav om ikke at bære alt for korte shorts, nederdele og trøjer uden ærmer. Det betyder, at hun nu står med fravær den pågældende dag.
– Jeg synes, sagen er håndteret usmidigt. Jeg mener, det er min ret at sige fra over for tvang, der går ud over min personlige frihed og alt, hvad jeg tror på. Ingen skal pådutte mig en påklædning, fastslår Vibeke Christensen, Holbæk. …
– Jeg var taget med, hvis der ikke var krav om tildækning. Jeg mener ikke, besøget burde være obligatorisk, når der er restriktioner til påklædning. Jeg vil ikke underkaste mig sharialoven, understreger Vibeke Christensen."
Diverse billeder fra uddannelsesmæssige besøg hos den shia-muslimske Imam Ali Moské. Alle fra 2019. Det er elever fra folkeskoler, gymnasier og voksenuddannelser. Det understreges at de besøgende fik forståelse, dog ikke ift. besøget fra Albertslund gymnasium: "Her snakkede vi om forskelle og ligheder mellem sunni og shia muslimer og fandt ud af at forskellene ikke var så store…" Ikke alle klasser var tildækkede.
Imam Ali Moské på Facebook, 2019. Et udvalg.
Oploadet Kl. 11:25 af Kim Møller — Direkte link — 87 kommentarer
Arkiveret under:
Apologi, integration
Dansk Folkeparti
Indvandring
Islam
Kulturkamp
Multi-kultur
Nye Borgerlige
Uddannelse
20. august 2019
DF vil have undersøgt hvad det vil koste at gøre den kollektive trafik 'gratis' i socialdemokratiske byer
Der er ikke noget der er gratis her i livet, og 'gratis' kollektiv i de fire største byer, betyder blot at bilejere i resten af landet skal betale for byboernes transport over skattebilletten. De fire byer har alle rødt flertal, og set herfra føjer det blot spot til skade. Fra TV2 Online – Dansk Folkeparti overvejer gratis kollektiv trafik.
"Der er stigende trængsel, og det giver problemer i byerne. Derfor vil Dansk Folkeparti se på, hvad det vil koste at få flere til at vælge tog og bus ved at gøre den kollektive trafik gratis.
Det skriver Jyllands-Posten. I første omgang skal der kigges på muligheden i de fire største byer i landet, fortæller klimaordfører Morten Messerschmidt (DF).
– Vi står over for en stor omvæltning i hele transportsektoren i forhold til klima- og energipolitikken. Og der vil vi gerne have belyst, hvad omkostningerne vil være ved at få gjort den kollektive trafik gratis."
"Idéen om gratis offentlig transport får heller ikke opbakning fra Harry Lahrmann, trafikforsker fra Aalborg Universitet. Vil man gøre noget godt for klimaet, skal man gøre det dyrere at køre i bil." (TV2 Online, 19. august 2019)
Oploadet Kl. 00:59 af Kim Møller — Direkte link — 16 kommentarer
Arkiveret under:
Dansk Folkeparti
Dansk politik
Messerschmidt, Morten
Miljødebat
Socialisme
14. august 2019
RUC-speciale: DR-ansatte 'føler sig pressede til at servicere Dansk Folkeparti og deres dagsorden'
Fabian Uth Nielsen og Gustav Foss Fabricius har skrevet speciale om det politiske pres, de mener DR udsættes for fra politisk hold. De mener – quelle surprise, at det har gjort DR venligstemt overfor Dansk Folkeparti og deres dagsorden. De fik topkarakter på RUC, men det lå lidt i kortene. Kommentar af de to kandidater i seneste udgave af Weekendavisen – Danmarks Radio (ikke online)
"DR valgte i forbindelse med medieforliget ikke at sige fra over for regeringen og Dansk Folkepartis besparelser… Denne passivitet kan spores tilbage til topledelsen, der urokkeligt står fast på organisationens uafhængighed. Til gengæld påvirker det helt almindelige medarbejdere, som i særlig grad føler sig pressede til at servicere Dansk Folkeparti og deres dagsorden for at give indtrykket af et 'selvstændigt' DR.
… Med udgangspunkt i interviews af medarbejdere i flere forskellige lag af organisationen undersøgte vi, hvordan ydre politiske debatter om DR påvirker organisationen indadtil. …
Den overordnede debat har først og fremmest været omgivet af politiske krav om et mindre DR til fordel for private medier. Alt imens har DRs prioriteter af produktioner og planlægning af kulturelt og samfundsrelevant indhold til den brede danske befolkning nærmest været usynlig i debatten.
… på trods af at armslængden er blevet kortere, fastholder topledelsen, at den lever i bedste velgående. Alt imens er den pressede medarbejder og mellemleder på gulvet bange for at træde Dansk Folkeparti over tæerne. Eksempelvis undlades indhold, som bestemte partier kan tolke som misvisende, samtidig med at mellemledere overtager assistenternes servicearbejde, når medlemmer af Dansk Folkeparti træder ind på nyhedsredaktionen. Det giver indtrykket af, at medarbejderne hos DR gør alt for at tilgodese politikerne…
Kan forklaringen være, at man frygter yderligere besparelser eller detailregulering på programniveau, som nogle medarbejdere i organisationen selv giver udtryk for? Eller kan det ses som et strategisk træk, der skal mobilisere lyttere og seere til DRs egne politiske kamptropper?"
(Set på DR, 2016)
Oploadet Kl. 01:34 af Kim Møller — Direkte link — 47 kommentarer
Arkiveret under:
Dansk Folkeparti
Dansk politik
DR
Forskere
Licenstvang
13. august 2019
Højskolelærere (2015): 90 pct. stemte på rød blok, værdipolitisk flertal til venstre for Helle Thorning
"Isam B udråbes til muslimsk fundamentalist i Berlingske", skriver Steffen Groth i venstrefløjsmediet POV International, og roder sig så ud i en lang apologi for islamisten Isam Bachiri. At der overhovedet kan være to konklusioner på den analyse, illustrerer fint polariseringen.
For Groth og Højskolebevægelsen handler det hverken om Isam B eller Islam – det handler om at positionere sig i forhold til den danske højrefløj. Højskolebevægelsen er solidt placeret i det identitetspolitiske overdrev et sted mellem De Radikale, Alternativet og Enhedslisten. Herunder resultatet af en meningsmåling for højskoleforstandere- og lærere i Højskolebladet i forbindelse med 2015-valget (2011 i parentes).
Radikale: 21 pct. (30 pct.), Enhedslisten: 17 pct. (17 pct.), Alternativet: 14 pct., Socialistisk Folkeparti: 9 pct. (17 pct.)
Socialdemokraterne: 19 pct. (19 pct.) / Venstre: 8 pct. (8 pct.)
(De Konservative: 3 pct., Kristendemokraterne: 2 pct., Liberal Alliance: 1 pct., Dansk Folkeparti: 1 pct.)
(Højskolebladet 2015/4, s. 12-13: Når højskolefolket stemmer)
Oploadet Kl. 00:15 af Kim Møller — Direkte link — 18 kommentarer
Arkiveret under:
Alternativet
Apologi
Dansk Folkeparti
Dansk politik
De Konservative
Det Radikale Venstre
Enhedslisten
FV2011
FV2015
Islam
Kristendemokraterne
Liberal Alliance
Partierne
SF
Socialdemokratiet
Uddannelse
Venstre
Denne weblog er læst af siden 22. juni 2003.
Næste side »
Om Uriasposten
Hettiten Urias
I medierne
Kommentar-moderation
Linksamling
Arkiver
Off Topic (april 2014)
Vælg selv beløb
Alternativ 1 : 20,00 DKK - månedligt Alternativ 2 : 50,00 DKK - månedligt Alternativ 3 : 100,00 DKK - månedligt Alternativ 4 : 200,00 DKK - månedligt
Tweets af @uriasposten
Blogs
Danmark
Angantyrs hjørne
Anna Lyttiger
Borgerlig Bums
Budstikken
Dansk Kultur Debat
En bombe i en turban
Eticha
Freedom Loving Amigos
Gudernes Ragnarok
Henrik Gade Jensen
Hodjas blog
Islamificering af Danmark
Jarl Cordua
Junikredsen
Katrine Winkel Holm
Konflikten.dk
Konservativ Krabask
Konservativ Reaktion
Kristian Tørning
Kulturkløften
Kulturkløften (JP blogs)
Lænkehunden
Mikael Jalving
Monokultur
Morten Uhrskov
Nikolaj Bøgh
Nomos blog
Observant
Omnial
Punditokraterne
ReligioNyt
Sajdet
Sapphos løbende
Søren Pind
Snaphanen
Synopsis
Ulla Nørtoft Thomsen
Verden fra min altan
Zonka på dansk
Meta
RSS 2.0
Comments RSS 2.0
Valid XHTML
WP